മുതിര്ന്ന കോണ്ഗ്രസ് നേതാവും മുന് കേന്ദ്രമന്ത്രിയുമായ ഓസ്കാര് ഫെര്ണാണ്ടസ് അന്തരിച്ചു ബെന്ഗ്ലൂരു: 13.09.2021 മുതിര്ന്ന കോണ്ഗ്രസ് നേതാവും മുന് കേന്ദ്രമന്ത്രിയുമായ ഓസ്കാര് ഫെര്ണാണ്ടസ് 80 അന്തരിച്ചു. മന്ഗ്ലൂരിലെ യേനപ്പോയ ആശുപത്രിയില് ചികിത്സയില് കഴിയുന്നതിനിടെ തിങ്കളാഴ്ച ഉച്ചയോടെയായിരുന്നു അന്ത്യം. ജൂലൈയില് വീട്ടില് യോഗ ചെയ്യുന്നതിനിടെ വീണ് അദ്ദേഹത്തിന് തലയ്ക്ക് പരിക്കേറ്റിരുന്നു. ഇതിന് പിന്നാലെ ആരോഗ്യനില മോശമാവുകയായിരുന്നു. 1941 മാര്ച്ച് 27 ന് ഉഡുപ്പിയിലാണ് ജനനം. കോണ്ഗ്രസ് രാഷ്ട്രീയത്തില് സജീവമായി പ്രവര്ത്തിച്ചിരുന്ന ഓസ്കാര് ഫെര്ണാണ്ടസ് 1980 ല് ലോക്സഭയിലേക്ക് ആദ്യമായി ഉഡുപ്പിയില് നിന്ന് വിജയിച്ചെത്തി. തുടര്ന്ന് പതിനെട്ട് വര്ഷക്കാലം ഉഡുപ്പിയില് നിന്നുള്ള എംപിയായിരുന്നു. മന്മോഹന് സിങ് മന്ത്രിസഭയില് ഉപരിതല ഗതാഗതം, തൊഴില് വകുപ്പുകള് കൈകാര്യം ചെയ്തിരുന്നു. ഗാന്ധി കുടുംബത്തിന്റെ വിശ്വസ്തനായിരുന്ന ഓസ്കാര് ഫെര്ണാണ്ടസ് രാജീവ് ഗാന്ധിയുടെ പാര്ലമെന്ററി സെക്രടെറിയായിരുന്നു. എഐസിസി ജനറല് സെക്രടെറിയായും, കര്ണാടക പി സി സി അധ്യക്ഷനായും പ്രവര്ത്തിച്ചിട്ടുണ്ട്. 2004 മുതല് 2009 വരെ പ്രവാസികാര്യം, കായിക യുവജനക്ഷേമം, തൊഴില് വകുപ്പുകളുടെ മന്ത്രിയായിരുന്നു.കുച്ചിപ്പുടിയില് പേരെടുത്തിട്ടുള്ള അദ്ദേഹം യക്ഷഗാന കലാകാരനുമായിരുന്നു. ബ്ലോസം ഫെര്ണാണ്ടസാണ് ഭാര്യ. രണ്ട് മക്കളുണ്ട്.